|  |
| --- |
| ДЛЪЖНОСТНА ХАРАКТЕРИСТИКА |

|  |  |  |
| --- | --- | --- |
| **Длъжност: ЛОГОПЕД, ДЕТСКА ГРАДИНА** | | |
|  | | |
| **Наименование по НКПД:** | **Код по НКПД:** | |
| Логопед | 2266 | 6001 |
|  | | |
| **Детска градина, населено място:**  Детска градина „Радост“, град Свищов | | |
|  | | |
| **Длъжността е подчинена на**: Директор на детска градина | | |
| **Подчиненост, връзки и взаимодействия**  Логопедът осъществява организационни връзки, взаимоотношения и взаимодействия с:   1. директора, педагогическите специалисти, медицински специалист в институцията; 2. децата на обща и допълнителна подкрепа и с другите деца от групата; 3. родителите, представителите на децата или с лицата, които полагат грижи за децата; 4. педагогически специалисти от детските градини, РЦПППО, ЦПЛР, ЦСОП; 5. експерти в Регионалното управление на образованието и в Министерството на образованието и науката; 6. специалисти от общинската администрация, дирекция „Социално подпомагане“, отдел „Закрила на детето“, Държавна агенция за закрила на детето; 7. специализирани обслужващи звена, висши училища и научни организации, обучителни организации, чиито програми за обучение са одобрени от министъра на образованието и науката и са вписани в информационен регистър; представители на неправителствени организации. | | |
| **Място в структурата на институцията**:   |  |  | | --- | --- | | Директор, детска градина | | |  |  | | ЛОГОПЕД, ДЕТСКА ГРАДИНА | | |  |  | | | |
|  | | |
| **Основна цел на длъжността**  Длъжността „Логопед“ отговаря на потребността от осигуряване на подкрепа за личностно развитие на децата, нуждаещи се от обща и допълнителна подкрепа чрез провеждане на ефективна превенция, диагностика, терапия и консултация по отношение на комуникативните нарушения на децата.  Логопедът е част от процеса на осъзнаване, приемане и подкрепа на индивидуалността на всяко дете и на разнообразието от потребности на всички деца чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата във всички аспекти на живота на общността. | | |
|  | | |
| **Функции на длъжността:**  Логопеда работи по проект **BG05M2ОP001-3.005-0004 „АКТИВНО ПРИОБЩАВАНЕ В СИСТЕМАТА НА ПРЕДУЧИЛИЩНОТО ОБРАЗОВАНИЕ“**  **ПО ОПЕРАТИВНА ПРОГРАМА „НАУКА И ОБРАЗОВАНИЕ ЗА**  **ИНТЕЛИГЕНТЕН РАСТЕЖ” 2014-2020 г.**   1. Провежда ефективна превенция, диагностика, терапия и консултация по отношение на комуникативните нарушения на децата. 2. Извършва ранно оценяване на цялостното развитие на детето за установяване на потребности от предоставяне на обща и допълнителна подкрепа за личностно развитие. 3. Извършва превенция на обучителни трудности чрез прилагане на програми за психомоторно, когнитивно и езиково развитие на децата и др., след запознаване на родителите със значението на превенцията и получаване на тяхното информирано съгласие. 4. Оценява речевите и езиковите особености на децата с цел определяне естеството на комуникативните нарушения. 5. Провежда логопедични тестове или изследвания чрез използване на стандартизирани диагностични инструменти и оборудване. 6. Интерпретира резултатите от проведените стандартизирани тестове и изследвания и определя подходящи форми на корекционна и терапевтична работа. 7. Прилага програми за познавателно и езиково развитие. 8. Извършва логопедичната превенция на комуникативните нарушения и обучителни трудности, определя потребностите на децата от логопедична работа. 9. Извършва логопедичната диагностика на комуникативните нарушения – диагностика при нарушения на говора, невропсихологична диагностика на входно и изходно равнище на деца от 3 до 6 години, диагностика на езиковата компетентност на деца от 3 до 6 години. 10. Извършва терапевтичната дейност при установени индикации за комуникативни нарушения, като изготвя на индивидуални терапевтични планове, провежда терапевтична дейност с деца с комуникативни нарушения. 11. Извършва консултативната дейност, като консултира учителите за особеностите и потребностите на деца с комуникативни нарушения и предоставя методическа подкрепа при работата с деца с комуникативни нарушения, консултира, подкрепя и мотивира родителите на децата с комуникативни нарушения за активно участие в логопедичния процес. 12. Планира, ръководи или участва в програми за консултиране, наблюдение и възстановяване на речта, както и в програми за превенция и корекция на комуникативни нарушения. 13. Планира и провежда терапия по адаптивни програми за деца с комуникативни нарушения при физически увреждания. 14. Проследява и подкрепя напредъка в индивидуалното комуникативно развитие на децата, консултира учителите и родителите им за спецификата на работа с тях. 15. Консултира родители на деца с комуникативни нарушения и при необходимост ги насочва към допълнителни медицински или образователни услуги. 16. Участва в екипа за подкрепа за личностно развитие в институцията, който извършва оценка на индивидуалните потребности на дете за предоставяне на подкрепа за личностно развитие. 17. Участва в планирането и провеждането на форми на вътрешно институционалната квалификация, включително и споделяне на добри практики. 18. Води необходимата документация (дневник за дейности за подкрепа за личностно развитие, амбулаторен дневник, речеви карти, индивидуални тетрадки и др.). 19. Не разпространява информация за децата от персонален характер, която би могла да наруши правата на детето и човешките права. 20. Участва в работата на педагогическия съвет, както и в различни организационни и методически форми и мероприятия, свързани с дейността на институцията. 21. Спазва етичния кодекс на работещите с деца. 22. Съблюдава професионалната и колегиална етика. 23. Сътрудничи с други педагогически специалисти за споделяне на идеи по прилагане на педагогически практики и професионално подпомагане в процеса на обучение и възпитание на децата. 24. Незабавно информира дирекция „Социално подпомагане“/отдел „Закрила на детето“, Държавна агенция за закрила на детето, Министерство на вътрешните работи в случай, че узнае за дете, което се нуждае от закрила по повод изпълнение на служебните си задължения, дори и да е обвързано с професионална тайна.   **Общи права и задължения на педагогическите специалисти**  **Права**  1. Да бъдат зачитани правата и достойнството му.  2. Да определя методите и средствата за провеждане на образователния процес съобразно принципите и целите, определени в Закона за предучилищно и училищно образование.  3. Да участва във формирането на политиките за развитие на детската градина.  4. Да получава професионална подкрепа в процеса на изпълнение на служебните си задължения.  5. Да повишава квалификацията си.  6. Да бъде поощряван и награждаван.  **Задължения**  1. Да осъществява дейността си в съответствие с профила на длъжността, регламентиран в Приложение № 9 към чл. 42, ал. 2, т. 5 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти.  2. Да опазва живота и здравето на децата по време на образователния процес и на други дейности, организирани от институцията.  3. Да зачита правата и достойнството на децата и другите участници в предучилищното и училищното образование и да сътрудничи и партнира със заинтересованите страни.  4. Да поддържа и повишава квалификацията си съобразно политиките за организационно развитие на съответната институция и специфичните потребности на децата, с които работи с цел подобряване качеството на образованието им.  5.Изпълняващият длъжността „Логопед“ е длъжен да повишава квалификацията си съгласно регламента на Наредба № 15 от 22.07.2019 г. за статута и професионалното развитие на учителите, директорите и другите педагогически специалисти.  6. Познава функциите и компетентностите на органите по закрила на детето и изпълнява задълженията си към социалната система, регламентирани в чл. 7, ал. 1 и ал. 2 от Закона за закрила на детето. В случай, че му стане известно, че дете се нуждае от закрила, е длъжен незабавно да уведоми дирекция „Социално подпомагане“, Държавната агенция за закрила на детето или Министерството на вътрешните работи. Същото задължение има и ако това му е станало известно във връзка с упражняваната от него професия или дейност, дори и ако то е обвързано с професионална тайна. При идентифициране на случаи на насилие и тормоз на деца в институцията незабавно уведомява директорът.  7. Познава и спазва изискванията на Закона за защита от дискриминация.  8. При ползването и обработката на лични данни на деца спазва принципите за законосъобразност и добросъвестност и прилага изискванията на Закона за защита на личните данни.  **Оценката на съответствието на дейността на педагогическите специалисти** с професионалния им профил, с изискванията за изпълнение на длъжността, както и със стратегията за развитие на детската градина се осъществява чрез атестирането им, осъществено в съответствие с Наредба № 15 от 22.07.2019 г. за статута и професионалното развитие на учителите, директорите и другите педагогически специалисти. | | |
|  | | |
| **Профил на длъжността** | | |
| **Отговорности на длъжността**  Логопедът отговаря за:   1. опазването на живота и здравето на децата по времето, през което се провеждат занятията с тях и други учебни форми и дейности с негово участие; 2. качеството на квалификационно-методическата дейност в областта на работата с комуникативни нарушения; 3. изготвянето на обективни и задълбочени анализи на резултатите на децата с комуникативни нарушения; 4. координирането и обмяната на добри практики с учителите на деца с комуникативни нарушения, ориентирани към подобряване на качеството на обучение; 5. правилното водене на документацията, свързана с неговата дейност; 6. достоверността на информацията, която дава от името на детската градина във връзка с работата с децата с комуникативни нарушения; 7. състоянието на поверената му материално-техническа база; 8. поддържането на положителен имидж на образователната институция. | | |
| |  | | --- | | Изисквания за заемане на длъжността. Необходими компетентности: Длъжността „Логопед в детска градина“ се заема от лица, придобили висше образование и специалност, съгласно чл. 20 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти.    Необходимите компетентности, като съвкупност от знания, умения и отношения, са определени в професионален профил на длъжността, съгласно Приложение № 9 към чл. 42, ал. 2, т. 8 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, която е неделима част от настоящата длъжностната характеристика . | | | |
| **Получих длъжностната си характеристика и съм запознат с нея.**  ............................................................................................................................................  *(трите имена)*  .......................................................  *(подпис, дата)* | | |